สวัสดีค่ะ หนูมีเรื่องจะปรึกษาหน่อยค่ะ พอดีว่า ปกติเมนหนูจะมาสักวันที่ 21-24 เเต่ในวันที่ 21 ได้มีอะไรกับแฟนหลายครั้ง ทุกครั้งใส่ถุงยาง พอเริ่มไม่ไหวก้บอกแฟนพอ แฟนก้ไปเเฟบในห้องน้ำเเทน มีการตรวจเช้คถุงทุกครั้ง ไม่รั่วสักถุงค่ะ หลังจากวันนั้น ปกติเเทนที่เมนจะมาก้ไม่มาค่ะ นี้ก้ปาไป6วันเเล้วที่ไม่มา หรือเพราะหนูเครียดด้วยค่ะ เครียดตั้งเเต่ต้นเดือน เครียดทุกวัน มีปัญหาหลายอย่าง เครียดร้องไห้ตลอด เกือบทุกวัน เเละพักหลังๆจากวันที่มีอะไรกับแฟน หนูเปลี่ยนเวลาการนอนด้วย เลยทำให้พักผ่อนน้อย และไม่กี่วันมานี้หนูปวดท้องน้อยบางที เหมือนมันบีบๆหรืออะไรไม่รุ้อะค่ะ แปลกๆเเต่อาการเหมือนตอนเมนจะมา คล้ำเเถวๆนมก้มีก้อนๆเจ็บๆ (ปกติก่อนเมนมาจะเป็นแบบนี้) เเล้ว1วันที่ผ่านมาเริ่มเจ็บหัวนมอะค่ะ หนูจะท้องหรือเป็นมะเร็งเต้านมไหมค่ะ ละที่เมนมาช้าเพราะอะไรรบกวนช่วยตอบทีนะค่ะ ขอบค่ะ
สวัสดีค่ะ หากผ่านมาเกิน 7 วันนับจากวันที่มีเพศสัมพันธ์ แล้วประจำเดือนยังไม่มา ถือว่าไม่ได้มีเพศสัมพันธ์ในระยะปลอดภัย โอกาสในการตั้งครรภ์ย่อมมีได้ ทั้งนี้การใช้ถุงยางอนามัยนั้น หากใช้ได้อย่างถูกต้อง ก็จะมีโอกาสตั้งครรภ์ได้ประมาณ 2%ส่วนการที่ประจำเดือนยังไม่มา อาจเกิดได้จากหลายสาเหตุ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้นสำหรับอาการปวดท้องน้อย เจ็บเต้านม เต้านมแข็งเป็นก้อน อาจเป็นอาการก่อนการมีประจำเดือนก็ได้ ซึ่งหากประจำเดือนมาแล้ว อาการเหล่านี้หายไป ก็ถือว่าปกติดี แต่หากอาการไม่หายไป ก็อาจเกิดจากความเครียดก็ได้ ซึ่งหากอาการเป็นต่อเนื่อง ก็ควรไปพบแพทย์เพื่อตรวจหาสาเหตุอื่นๆ ด้วยค่ะแนะนำควรรอประจำเดือนไปอีกซักระยะก่อน หากนานกว่า 2 สัปดาห์นับจากวันที่ 21 ธ.ค. แล้ว ประจำเดือนยังไม่มา ก็ควรตรวจหาการตั้งครรภ์ดูค่ะ